polyglot-tagger/wikipedia-language-snippets-filtered huggingface dataset:
పన్నాలాల్ పటేల్ రచనల్లో గ్రామజీవనంలోని ఆచార వ్యవహారాలు, పంటలు క్షామాలు, నీతి అవినీతులు వంటివాటిని ప్రతిబింబించారు. గుజరాతీ సాహిత్యవిమర్శకులు దర్శక్ పన్నాలాల్ రచనల గురించి మాట్లాడుతూ పాత్రల వ్యక్తిగత కష్టాలనే కాక వాటి నుంచి కాలచక్రంలోని మార్పులను, వాటికి ఆధారకేంద్రాలైన స్థానాలను నవలల ద్వారా చూపగలిగారని పేర్కొన్నారు. వ్యక్తిగత కార్యకలాపాల వల్ల లభించే సుఖదుఃఖాల కన్నా సాంఘిక కార్యకలాపాల వల్ల లభించే కష్టసుఖాల పరిమాణం పెరుగుతుందని, ఈ అంశాన్ని పన్నాలాల్ పటేల్ నవలల్లో చిత్రీకరించారని వారు వివరించారు. అశాంతి, దోపిడీ, దైవ అననుకూలత వల్ల వచ్చే ఆపదలు, షావుకార్ల ఒత్తిడి, రాచరికం, ధనమదం వీటన్నిటి పదఘట్టనల కింద నలుగుతూ, ఎప్పుడూ వాటి వల్ల బాధపడుతూ కూడా బతుకుపై మమకారంతో ఆడుతూ పాడుతూ ఆనందంగా జీవితం గడిపే పల్లెటూరి కష్టజీవుల కథలను ఇతివృత్తంగా స్వీకరించారని విమర్శకులు పేర్కొన్నారు.
పన్నాలాల్ పటేల్ గుజరాతీ భాషలో కథకునిగా, నవలా రచయితగా పేరుపొందారు. నవలా రచనలోనే కాక, కథానిక-నాటక రచనలలో కూడా సమానకీర్తిని ఆర్జించారు. ఆయన రచనలలో మళేలా జీవ్, మానవీనీ భవాయీ మొదలైన నవలలు, సుఖ్ దుఃఖ్ నా సాధీ, దిల్ నీ వాత్ తదితర కథాసంపుటాలు, జమాయీ రాజ్ మొదలైనవి ప్రధానమైనవి. పన్నాలాల్ పటేల్ రచనల్లో మానవుని కాంక్షకు, సమాజంలోని కట్టుబాట్లకు, విధి సృష్టించిన ఘటనలకు మధ్య జరిగే సంఘర్షణ ప్రధానమైనది అని దర్శక్ మొదలైన గుజరాతీ విమర్శకులు పేర్కొన్నారు. గ్రామీణ జీవనంలోని సుఖదుఃఖాలను, మారుతున్న కాలమాన పరిస్థితులు జీవితాలపై చూపే ప్రభావాలను ఆయన తన నవలల్లో చిత్రీకరించారు.
పన్నాలాల్ పటేల్ పూర్తిపేరు పన్నాలాల్ నానాలాల్ పటేల్. ఆయన గుజరాత్, రాజస్థాన్ రాష్ట్రాల సరిహద్దు గ్రామమైన మండ్లి గ్రామం లో 1912 మే 7 జన్మించారు. ఇడార్ లో 6వ తరగతి వరకూ చదువుకున్నారు. పాఠశాలలోనే గుజరాతీ కవి ఉమాశంకర్ జోషి, పన్నాలాల్ పటేల్ కు సహాధ్యాయిగా ఉండేవారు. ఆయన పలు వృత్తులు చేపట్టినప్పటికీ అనతికాలంలోనే మద్యం ఫాక్టరీల్లో మేనేజర్ స్థాయికి చేరుకున్నారు.
పన్నాలాల్ పటేల్ గుజరాతీ భాషా రచయిత. ఆయన సాహిత్యకృషికి గాను ప్రతిష్ఠాత్మక జ్ఞానపీఠ్ పురస్కారాన్ని పొందారు.
ఖమ్మం జిల్లా తెల్దారుపల్లి గ్రామంలో కమలమ్మ, సుబ్బయ్యలకు తమ్మినేని జన్మించారు. కమ్యూనిస్టు కుటుంబం కావడంతో చిన్ననాటి నుంచే పార్టీ భావాలు అలవర్చుకున్న వీరభద్రం మనసు ఉద్యమాల వైపు మళ్లింది. 1971లో సాధారణ కార్యకర్తగా సిపిఎంలో చేరి, రాజకీయ జీవితాన్ని ప్రారంభించారు. ఈ క్రమంలో ఖమ్మం డివిజన్, జిల్లా యువజనోద్యమ నిర్మాణానికి తీవ్రంగా కృషి చేశారు. అనంతరం వ్యవసాయ కార్మిక సంఘం జిల్లా అధ్యక్షుడిగా, రాష్ట్ర కార్యదర్శిగా అనేక ఉద్యమాలు, పోరాటాలకు నాయకత్వం వహించారు. ఈ నేపథ్యంలోనే 1985లో సీపీఎం పార్టీ ఖమ్మం డివిజన్ కార్యదర్శిగా . 1986లో పార్టీ రాష్ట్ర కమిటీ సభ్యుడిగా ఎన్నికయ్యారు. ఆ తర్వాత 1990లో జిల్లా తాత్కాలిక కార్యదర్శిగా. అలాగే, రాష్ట్ర కార్యదర్శి వర్గ సభ్యుడిగా ఎన్నికయ్యారు. 1991లో పూర్తిస్థాయి జిల్లా కార్యదర్శిగా ఎన్నికయ్యారు. ఈ హోదాలో 1996 వరకు కొనసాగారు. 1999లో కేంద్ర కమిటీ సభ్యుడిగా ఎన్నికయ్యారు. 2001లో జిల్లా కార్యదర్శిగా రెండోసారి ఎన్నికయ్యారు.
మాస్ లీడర్ అనే పదానికి ఆయన నిలువెత్తు నిదర్శనం . ఒక ప్రజాఉద్యమాన్ని నిర్మించడంలోనూ, అందులో ప్రజల్ని భాగస్వాములను చేయడంలోనూ ఆయన పంథాయే వేరు. సమస్యపై పోరాటం ప్రారంభించడమే కాదు. దాన్ని సమర్థవంతంగా ముగించడంలో ఆయనది అందె వేసిన చేయి. కమ్యూనిస్టుల కంచుకోట ఖమ్మం జిల్లాలో జన్మించి, జీవితాన్నంతా పార్టీకి, తద్వారా ప్రజలకే వెచ్చించిన నేత తమ్మినేని వీరభద్రం. సాధారణ కార్యకర్తగా పార్టీలో చేరి, తనదైన పనివిధానంతో అంచెలంచెలుగా ఎదిగి, నేడు పార్టీ రాష్ట్ర పగ్గాలు అందుకున్నారు. ఈ సందర్భంగా ఆయన ఉద్యమ ప్రస్థానాన్ని ఓ సారి పరిశీలిస్తే.
శాలంకాయనులు - సా.శ. 300 - 420 మధ్యకాలం - వేంగినగరం వారి రాజధాని. వేంగి రాజధానిగా పరిపాలించినట్లుగా స్పష్టమైన ఆధారాలతో తెలియవస్తున్న మొదటి రాజులు శాలంకాయనులు. "శాలంకాయన" అనేది గోత్రనామమని, వంశం పేరు కాదని తెలుస్తున్నందువలన చరిత్రకారులు వీరిని వర్ణించడానికి "వైంగేయికులు" అనే పదాన్ని వాడుతున్నారు. సముద్రగుప్తుని అలహాబాదు ప్రశస్తిలో కూడా "వైంగేయక" అనే చెప్పబడింది. వీరిలో హస్తివర్మ సముద్రగుప్తుని సమకాలికుడు.1వ మహేంద్రవర్మ అశ్వమేధయాగం చేశాడని అంటారు. శాలంకాయనులు పాటించిన చిత్రరధస్వామి భక్తికి చెందిన ఆలయము యొక్క శిథిలాలు పెదవేగిలో బయల్పడ్డాయి. శాలంకాయనులు "చిత్రరధస్వామి"ని పూజించినట్లు తెలుస్తున్నది . ఈ చిత్ర రధ స్వామి శివుని రూపమో, విష్ణువు రూపమో, లేక సూర్యుని రూపమో తెలియడం లేదు.
శాలంకాయనుల స్వతంత్రాధికారాన్ని హస్తివర్మ సా.శ.320లో స్థాపించి ఉండవచ్చును. వివిధ శాసనాలలో ఇతనిని "నానాప్రకార విజయస్య" , "అనేక సమరావాప్త విజయ" , "సమరముఖ నిర్మాత కర్మ" , "ధర్మమహారాజ" అనే బిరుదులతో వర్ణించారు. ఈ వర్ణనలను బట్టి ఇతడు వేంగి ప్రాంతంలో సామంతులను జయించి రాజ్యాన్ని స్థిరపరచాడని భావించవచ్చును. ఇతడు సముద్ర గుప్తుని సమకాలీనుడు.
"మైసోలియా" లో "బెన్‌గొరా" చెంత "సాలెంకీనాయ్" ఉన్నట్లు గ్రీకు చరిత్ర కారుడు టాలెమీ సా.శ.130లో వ్రాశాడు. అయితే ఆ బెన్‌గొరా అనేది వేంగీపురం కాదని కొందరు చారిత్రికుల అభిప్రాయం.
ఏలూరు, పెదవేగి, గుంటుపల్లె, కానుకొల్లు, కొల్లేరు, కంతేరు, పెనుగొండ వంటి వివిధ శాసనాల ద్వారా శాలంకాయనుల గురించి కొన్ని వివరాలు తెలుస్తున్నాయి.
అక్టోబరు నెల నుండి ఉష్ణోగ్రత తగ్గడం ప్రారంభమవుతూ డిసెంబరు మాసంలో తీవ్రమైన చలి నెలకొంటుంది. డిసెంబరులో సగటు గరిష్ఠ ఉష్ణోగ్రత 28.2 సెంటీగ్రేడు ఉంటుంది. సగటు కనిష్ఠ ఉష్ణోగ్రత 11.6. సెంటీగ్రేడు. ఉత్తరభూభాగం దక్షిణభూభాగం కంటే వెచ్చగా ఉంటుంది. ఇది 29.6 సెంటీగ్రేడు 14.6 సెంటీగ్రేడు మధ్య ఉంటుంది. ఉత్తరభూభాగంలో నమోదైన అతి తక్కువ ఉష్ణోగ్రత 3 సెంటీగ్రేడు, దక్షిణాన 8 సెంటీగ్రేడు ఉంటుంది. ఫిబ్రవరి నెల నుండి రోజువారీ సగటు ఉష్ణోగ్రత పెరగడం మొదలై సగటు గరిష్ఠ ఉష్ణోగ్రత 48 సెంటీగ్రేడు, కనీస ఉష్ణోగ్రత 28 సెంటీగ్రేడు - 29. సెంటీగ్రేడు ఉంటుంది. 2009 మే నెలలో చంద్రపూరులో అత్యధిక ఉష్ణోగ్రతగా 51 సెంటీగ్రేడు నమోదైంది. తీవ్రమైన వేడి పరిస్థితులలో నమోదౌతున్న ఉష్ణోగ్రత దక్షిణ ఆసియాలో నమోదైన అత్యధిక ఉష్ణోగ్రతలలో ఒకటిగా భావించబడుతుంది. రుతుపవనాల ప్రారంభం కారణంగా మే తరువాత ఉష్ణోగ్రత తగ్గుతుంది. జూన్ నుండి సెప్టెంబరు వరకు వేడి, తేమగా కలిగిన మిశ్రితవాతావరణం ఉంటుంది.
సాంప్రదాయ పురాణాల ఆధారంగా ఈ ప్రదేశం పేరు 'లోకాపురా'. దీనిని మొదట 'ఇందుపూరు' గా తరువాత చంద్రపూరుగా మార్చారు. బ్రిటీషు వలసరాజ్యాల కాలంలో దీనిని చందాజిల్లా అని పిలిచేవారు. 1964 లో ఈ జిల్లా పేరు 'చంద్రపూరు' మార్చారు. పురాతన కాలంలో ఈ ప్రాంతంలో వైరంగడు, కోసల, భద్రావతి, మార్కండ వంటి ఇతర ప్రదేశాలు ఉన్నాయి. ఈ ప్రాంతాన్ని చాలాకాలం హిందూ, బౌద్ధ రాజులు పాలించారు. 9 వ శతాబ్దంలో తరువాత చంద్రపూరును పాలించిన డానా అధిపతులను గోడులు అధిగమించారు. 1751 వరకు గోండు రాజులు ఈ ప్రాంతాన్ని పరిపాలించారు. తరువాత మరాఠా కాలం ప్రారంభమైంది. రాజవంశపాలనలో చివరి రాజు రఘుజీ భోసలే 1853 లో వారసుడు లేకుండా మరణించాడు. తరువాత చంద్రపూరును నాగ్పూరు ప్రావిన్సులో చేర్చి బ్రిటిషు సామ్రాజ్యానికి అనుసంధానించబడినట్లు ప్రకటించారు.
ఈ ప్రసిద్ధి చెందిన " సూపరు థర్మల్ పవరు ప్లాంటు " ఉంది. వార్ధా వ్యాలీ కోల్‌ఫీల్డులోని బొగ్గు నిల్వలు ఉన్న కారణంగా ఇది ఆసియాలో అతిపెద్దదిగా గుర్తించబడింది. చంద్రపూరులో పెద్ద సున్నపురాతిజలాశయాలు కూడా ఉన్నాయి. సున్నపురాయి, బొగ్గు సమృద్ధిగా ఉన్న ఈ జిల్లాలో " లార్సను అండ్ ట్యూబరో " , గుజరాతు అంబుజా , మణిక్గడు, ముర్లి సిమెంటు, ఎసిసి సిమెంటు వంటి అనేక సిమెంటు కర్మాగారాలు ఉన్నాయి. చంద్రపూరు సమీపంలోని తడోబా నేషనల్ పార్కు భారతదేశంలోని 28 ప్రాజెక్టు టైగరు రిజర్వులలో ఒకటి. జిల్లా రాజధాని చంద్రపూరు నగరంలో పురాతన దేవాలయాలైన అంకాలేశ్వరు , మహాకాళి ఆలయాలు ఉన్నాయి.
జిల్లా మొత్తం ప్రాంతం గోదావరి ముఖద్వారంలో ఉంది. ఈ ప్రాంతంలోని వ్యవసాయక్షేత్రాలకు గోదావరి నది ప్రధాన ఉపనదులైన వార్ధ, వైంగంగా, పెంగంగా నదులు నీటిని సరఫరా చేస్తున్నాయి. పశ్చిమ సరిహద్దులో కొంత భాగం ప్రవహించే పెంగాంగా ఘుగసు సమీపంలోని వాధ వద్ద వార్ధ నదితో సంగమిస్తుంది. తరువాత ఇది వాయవ్య దిశ నుండి ఆగ్నేయదిశగా ప్రవహిస్తుంది. చివరికి జిల్లా ఆగ్నేయ మూలలో ఉన్న వైంగాంగా నదిలో విలీనం అవుతుంది. ఈ సంగమం తరువాత జిల్లాలోని ఎగువభాగాల నుండి ప్రవహిస్తున్న ఉపనదులతో పాటు జిల్లా మొత్తం ప్రాంతానికి నీటి సరఫరా చేస్తుంది.
భౌగోళిక స్థానం, భౌతిక విధానాల కారణంగా జిల్లాలో అధిక ఉష్ణోగ్రత ఉంటుంది. జిల్లాలో ఉష్ణమండల వాతావరణం నెలకొని ఉంటుంది. ప్రధానంగా జిల్లాలో రెండు ప్రముఖ సీజన్లు ఉన్నాయి. జిల్లాలో అత్యధిక ఉష్ణోగ్రతతో కూడిన వేసవి, మితమైన చలితో కూడిన శీతాకాలం ఉంటుంది. సుదీర్ఘంగా చాలా వేడిగా ఉండే వేసవి ఉంటుంది. శీతాకాలం తక్కువగా తేలికపాటిగా ఉంటుంది. శీతాకాలం వర్షాకాలం వేసవి తరువాత ప్రారంభమమై సెప్టెంబరు చివరి వరకు ఉంటుంది. వర్షాకాలంలో నైరుతి రుతుపవనాలు చాలా వర్షపాతం తెస్తాయి. చంద్రపూరు జిల్లాలో కరువు పీడిత ప్రాంతం లేదు.
1947 లో భారతదేశానికి స్వాతంత్ర్యం లభించిన తరువాత పూర్వ సెంట్రలు ప్రావిన్సు మధ్యప్రదేశు రాష్ట్రంగా సరికొత్త రాష్ట్రం అవతరించింది. 1911–1955 మధ్య జిల్లా సరిహద్దులలో దాని తహసిళ్ళలో పెద్ద మార్పులు సంభవించలేదు. 1956 లో భారతీయ రాష్ట్రాలు భాషా పరంగా పునర్వ్యవస్థీకరించబడ్డాయి. ఎక్కువగా మరాఠీ మాట్లాడే చంద్రపూరు జిల్లాను మధ్యప్రదేశు నుండి బదిలీ చేయబడి బొంబాయి రాష్ట్రంలో భాగమైంది. 1960 లో బొంబాయి రాష్ట్రానికి మహారాష్ట్రగా పేరు మార్చబడింది.
చంద్రపూరు జిల్లా భారతదేశ మహారాష్ట్రలోని నాగ్పూరు విభాగంలోని జిల్లా. ఈ జిల్లాను గతంలో చందా జిల్లాగా పిలిచేవారు. 1964 లో దీనికి చంద్రపూరు అని పేరు మార్చారు. గాడ్చిరోలి ప్రత్యేక జిల్లాగా విభజించబడే వరకు ఇది భారతదేశంలో అతిపెద్ద జిల్లాగా ఉండేది. జిల్లా జనసంఖ్య 2,071,101, వీరిలో 32.11% పట్టణ ప్రజలు ఉన్నారు.
ప్రధానంగా వాయువు దిశ దక్షిణ నుండి ఉత్తరం వైపు వీస్తూ ఉంటుంది. వేసవిలో వాయువు తూర్పు నుండి దక్షిణం వైపు వీస్తుంది. వర్షాకాలంలో వాయువు దక్షిణ నుండి తూర్పు వైపు వీస్తూ ఉంటుంది. శీతాకాలంలో వాయువు ఉత్తరం నుండి తూర్పు వైపుకు మారుతుంది. ఈదురు గాలుల జూన్ మధ్యకాలం వరకు ఉంటుంది.
జిల్లాలో ఆరు విధానసభ నియోజకవర్గాలు ఉన్నాయి: రాజురా, చంద్రపూరు, బల్లార్పూర్, వరోరా, బ్రహ్మపురి, చిమూరు. రాజురా, చంద్రపూరు, బల్లార్పూరు, వరోరా చంద్రపూరు లోకసభ నియోజకవర్గంలో భాగంగా ఉన్నాయి. బ్రహ్మపురి, చిమూరు గడ్చిరోలి-చిమూరు లోక్సభ నియోజకవర్గంలో భాగంగా ఉన్నాయి.
సగటు వార్షిక వర్షపాతం 1420 మి.మీ.ఉంటుంది. తూర్పు భాగంలో పడమర కన్నా వర్షపాతం అధికంగా ఉంటుంది. జిల్లాలో సగటున 60 - 65 రోజుల వర్షం ఉంటుంది. రుతుపవనాల కాలంలో ఆర్ద్రత చాలా ఎక్కువగా ఉంటూ 70% దాటుతుంది. కానీ వర్షాకాలం తరువాత ఇది వేగంగా తగ్గుతూ వేసవిలో ఇది 20%కి చేరుకుంటుంది.
చంద్రపూరు జిల్లాను బల్లార్పూరు, రాజురా, భద్రావతి, వరోరా, చిమూరు, నాగ్భీదు, బ్రహ్మాపురి, సింధేవాహి, ముల్, సవాలి, గోండ్పిప్రి, కోర్పనా, పోంభూర్ణ, జివతి విభాగాలుగా విభజించారు.
రాజా రెడ్డిగారికి చిన్ననాటి నుండి కూచిపూడి భాగవతం పైన ప్రత్యేక శ్రద్ధ. ఏలూరులో చిన్న చిన్న నృత్య ప్రదర్శనలు ఇచ్చిన తరువాత 1967 వ సంవత్సరం ప్రభుత్వ ఉపకారవేతనం సహాయంతో ఢిల్లీలోని మాయారావ్ కళాశాలనందు కూచిపూడి నృత్యాన్ని అభ్యసించారు. తరువాత భారతదేశములోనే కాక అమెరికా, క్యూబా, రష్యా, ఫ్రాన్స్ ఇలా ప్రపంచమంతటా నృత్యప్రదర్శనలిచ్చారు. కృష్ణాసత్యలుగా శివపార్వతులుగా ఈ దంపతుల లయబద్ధ నృత్యానికి నాటి ప్రధాని ఇందిరాగాంధీనే కాక క్యూబా అధ్యక్షుడు ఫిడెల్ క్యాస్ట్రో వంటివారి నుండి ప్రశంసలు అందాయి. సంప్రదాయ నృత్యరీతులకు పెద్దపీట వేస్తూనే కూచిపూడి నృత్యానికి ఆధునిక సొబగులద్దారు.
కూచిపూడి రంగం లోనే కాక యావత్ కళాలోకానికి రాజా-రాధా రెడ్డిలుగా సుపరిచితులయిన రాజారెడ్డి, రాధారెడ్డి దంపతులు ఆదిలాబాదు జిల్లాకు చెందినవారు. వీరు న్యూ ఢిల్లీలో నృత్య తరంగిణి అను నాట్య పాఠశాలను ఏర్పరిచి ఔత్సాహిక నాట్య కళాకారులను తీర్చిదిద్దుతున్నారు. రాజా రెడ్డి గారి ద్వితీయ సతీమణి కౌసల్యా రెడ్డి, రాజా రాధా రెడ్డిల కుమార్తె యామినీ రెడ్డి, రాజా కౌసల్యా రెడ్డిల కుమార్తె భావనా రెడ్డి కూడా ప్రముఖ కూచిపూడి కళాకారులే. భారతదేశామంతటా అనేక నృత్యప్రదర్శనలు ఇచ్చిన రాజా రాధా రెడ్డిలను భారత ప్రభుత్వం పద్మ భూషణ్ పురస్కారంతో గౌరవించింది.
తమ నాట్యప్రదర్శనలతో కూచిపూడి ఖ్యాతిని ఖండాంతరాలకు వ్యాపింపచేసిన వీరు న్యూఢిల్లీలో నాట్య తరంగిణి అను కళాశాలను ఏర్పరిచి భావితరాలకు శిక్షణ ఇస్తున్నారు. వీరి కుటుంబానికే చెందిన కౌసల్యా రెడ్డి, యామినీ రెడ్డి, భావనా రెడ్డిలు ప్రముఖ కూచిపూడి కళాకారులుగా వెలుగొందుతున్నారు. వీరంతా కూచిపూడి సాంప్రదాయ ఒరవడిని కొనసాగిస్తూ ఇప్పటికీ దేశవిదేశాలలో అనేక ప్రదర్శనలు ఇస్తున్నారు.
రాజా రెడ్డిగారు 1943, అక్టోబర్ 6 న ఆదిలాబాద్ జిల్లా నర్సాపూర్ గ్రామంలో సామాన్య వ్యవసాయ కుటుంబంలో జన్మించారు. రాధారెడ్డి 1952, ఫిబ్రవరి 15 న జన్మించారు. వీరిది బాల్య వివాహం. వీరిరువురు వేదాంతం ప్రహ్లాదశర్మ గారి దగ్గర శిష్యరికం చేసారు. ఏలూరు లోని కళాక్షేత్రంలో కూచిపూడి నృత్యాన్ని అభ్యసించారు.
గ్రామంలో ప్రభుత్వ ప్రాథమిక పాఠశాలలు రెండు ఉన్నాయి.సమీప బాలబడి, ప్రాథమిక పాఠశాల జరుగుమిల్లిలోను, ప్రాథమికోన్నత పాఠశాల కామేపల్లిలోను, మాధ్యమిక పాఠశాల కామేపల్లిలోనూ ఉన్నాయి. సమీప జూనియర్ కళాశాల కొండపిలోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు కందుకూరులోనూ ఉన్నాయి. సమీప వైద్య కళాశాల నెల్లూరులోను, పాలీటెక్నిక్‌ ఒంగోలులోను, మేనేజిమెంటు కళాశాల కందుకూరులోనూ ఉన్నాయి. సమీప వృత్తి విద్యా శిక్షణ పాఠశాల కందుకూరులోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు ఒంగోలులోనూ ఉన్నాయి.
సమీప ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉన్నాయి. పశు వైద్యశాల గ్రామం నుండి 5 కి.మీ. లోపు దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు గ్రామం నుండి 5 కి.మీ. లోపు దూరంలో ఉంది. వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉంది. ఏటీఎమ్, సహకార బ్యాంకు గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో ఆటల మైదానం, గ్రంథాలయం, పబ్లిక్ రీడింగ్ రూం ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. సినిమా హాలు గ్రామం నుండి 10 కి.మీ.కి పైబడిన దూరంలో ఉంది.
ప్రోగ్రాము వ్రాయవలసిన సమస్యకు సంబంధించిన సూచనల ప్రకారం పని ఎలా జరుగుతుంది, డేటా ఎక్కడి నుండి, ఎక్కడకు వెళుతుంది, అందుకు అవసరమయిన సూత్రములు ఏమిటి మొదలగు విషయాలను బొమ్మలు, గుర్తుల ద్వారా తెలిపేదానిని ఫోచార్ట్ అంటారు. ఎంత పెద్ద సమస్యకయినా ఫ్లోచార్టును వ్రాసుకుంటే, మనకు తెలిసిన ఏ ప్రోగ్రామింగ్ భాషలోనయినా ప్రోగ్రామును తప్పులు లేకుండా వ్రాయవచ్చును.ఒక ప్రక్రియ ఫ్లో చార్ట్ లేదా పాటిమురైటిర్వైని వ్యక్తీకరించడానికి ఉపయోగించే మ్యాప్ వివరిస్తుంది. ఈ చిత్రం మొదటి నుండి చివరి వరకు ప్రతి దశను వర్ణిస్తుంది, వాటి ప్రక్రియలను వివరిస్తుంది. ఈ చిత్రాలు విశ్లేషణ, రూపకల్పన, డాక్యుమెంటేషన్ నిర్వహణలో ఉపయోగించబడతాయి.ఇది వివిధ రకాలైన దశలను సూచించడానికి వివిధ రకాల బాక్సులను ఉపయోగిస్తుంది ప్రతి రెండు దశలు బాణాల ద్వారా అనుసంధానించబడి ఉంటాయి. తెలిసిన సమస్యను పరిష్కరించడానికి పద్ధతిని వివరించడానికి ఈ ప్రాతినిధ్య పద్ధతి సౌకర్యవంతంగా ఉంటుంది . అనేక రంగాలలో ప్రక్రియలు లేదా కార్యక్రమాల విశ్లేషణ, రూపకల్పన, రికార్డింగ్ తారుమారులో ఫ్లో చార్టులు విస్తృతంగా ఉపయోగించబడుతున్నాయి.
ఒక ప్రోగ్రామ్ అల్గోరిథం ఫ్లో టేబుల్‌ను తయారుచేసే ప్రధాన ప్రయోజనం ఏమిటంటే, ఈ సమయంలో ప్రోగ్రామర్ విధిని పూర్తి చేసే ప్రక్రియ దానిలో ఉపయోగించిన నిబంధనలు నిబంధనల ప్రకారం ప్రోగ్రామ్ సూచనలను మాత్రమే ఆదేశిస్తాడు, ఇది ప్రోగ్రామింగ్ భాషలో ఉపయోగించబడుతుంది. అంశాలను పరిగణించదు. ప్రోగ్రామ్‌లోని తార్కిక లోపం పరిస్థితులను నెరవేర్చని సందర్భంలో అల్గోరిథం ఫ్లో పట్టిక మరింత స్పష్టంగా తెలుస్తుంది. ఫ్లో టేబుల్ సృష్టించబడిన తర్వాత, ప్రోగ్రామర్ వాదనలు షరతులపై దృష్టి కేంద్రీకరించడమే కాకుండా, ప్రోగ్రామింగ్ భాషలో మాత్రమే ఫ్లో టేబుల్‌లో ఉపయోగించిన వివిధ పెట్టెల్లో ఉపయోగించే వివిధ చర్యల ప్రకటన. దీనితో ఖచ్చితమైన ప్రోగ్రామ్‌ను అభివృద్ధి చేయవచ్చు.
ప్రత్యేక చిహ్నాలను ప్రదర్శించడం ద్వారా ట్రాఫిక్ దిశలను సూక్ష్మంగా సరళంగా చేసినట్లే, అదేవిధంగా ఫ్లో టేబుల్‌లోని వివిధ సంకేతాలు బొమ్మల ద్వారా దిశల ప్రదర్శన సూక్ష్మంగా తేలికగా మారుతుంది ప్రోగ్రామర్ అవగాహనకు సులభంగా వస్తుంది. సాధారణంగా ఒక అల్గోరిథం మొదట ఫ్లో టేబుల్‌గా ప్రదర్శించబడుతుంది తరువాత ఫ్లో టేబుల్ ఆధారంగా తగిన కంప్యూటర్ భాషలో ఒక ప్రోగ్రామ్ తయారు చేయబడుతుంది.
అమెరికన్ నేషనల్ స్టాండర్డ్స్ ఇన్స్టిట్యూట్ 1960 లలో ఫ్లోచార్ట్ కొన్ని ప్రామాణిక చిహ్నాలను అభివృద్ధి చేయడం ప్రారంభించింది
మణివణ్ణణ్ తెలుగు, మలయాళం, హిందీ భాషలలో కొన్ని వెంచర్లతో సహా 50 చిత్రాలకు దర్శకత్వం వహించాడు. దర్శకుడిగా రొమాన్స్ నుండి థ్రిల్లర్ వరకు, దాని నుండి డ్రామా వరకు విభిన్న ప్రక్రియలలో సినిమాలు చేశాడు. అతను 1982 లో గోపురంగల్ శైవతిలైతో దర్శకత్వం చేయడం ప్రారంభించాడు. హిందూ పత్రికలో తన చిత్రం అమైధి పాడై "తమిళ సినిమాలో రాజకీయ వ్యంగ్యానికి ప్రమాణాలను నిర్ణయించింది" అని ప్రచురించారు. 2013 లో అమైధి పాడైకి కొనసాగింపుగా తన 50 వ , చివరి చిత్రం నాగరాజ చోలన్ ఎంఏ, ఎమ్మెల్యే కు దర్శకత్వం వహించాడు. మణివణ్ణణ్ తన ప్రాన స్నేహితుడైన సత్యరాజ్ కు 25 మంచి చిత్రాలలో దర్శకత్వం వహించాడు. తమిళ చిత్రాల దర్శకుడిగా సత్యరాజ్ ప్రధాన కథానాయకుడిగా వరుసగా 12 విజయవంతమైన సినిమాలనిచ్చాడు. అవి జల్లికట్టు, చిన్న తంబి పెరియా తంబి, గణమ్ కోర్తార్ అవర్గలే, మణిధన్ మారివిట్టన్, ఉల్లాతిల్ నల్లా ఉల్లాం, వాఖ్కమ్ మణితన్, థర్కు థెరు మచన్, గవర్నమెంట్ మాపిల్లై, అమైధిపాడై.
మణివన్నన్ సులూర్ లోని ప్రభుత్వ బాలుర ఉన్నత పాఠశాలలో చదివాడు. తరువాత ప్రభుత్వ ఆర్ట్స్ కాలేజీలో చేరాడు. కోవైలో తన పూర్వ విశ్వవిద్యాలయ కోర్సు పూర్తిచేస్తున్నప్పుడు, సత్యరాజ్‌తో పరిచయం ఏర్పడి వారిద్దరూ స్నేహితులు అయ్యారు. సత్యరాజ్ చెప్పిన ప్రకారం, అతను మణివణ్ణణ్ కు పేలవమైన మార్గదర్శకత్వం అందించి, ఆధునిక ఆంగ్ల భాషా మాధ్యమంలో చరిత్రలో డిగ్రీని పొందేలా చేశాడు. ఇది షేక్స్‌పియర్ వంటి అంశాలను నేర్చుకోవడానికి కష్టమైంది. అందువలన అతను విద్యాభ్యాసాన్ని మధ్యలో వదిలివేసాడు. కాలేజీలో ఉన్నప్పుడు, మణివణ్ణణ్ రంగస్థల నటనపై ఆసక్తితో కొన్ని ప్రదర్శనలు ఇచ్చాడు. కిజాకే పోగం రైల్ చిత్రం తనపై చూపిన ప్రభావంతో ప్రేరణ పొందిన అతను చిత్రనిర్మాత భారతీరాజాకు అభిమానిగా ఉత్తరం రాశాడు. ఆ లేఖ వందకు పైగా పేజీలతో ఉంది. భారతీరాజా అతన్ని అప్రెంటిస్‌గా తన వద్ద చేర్చుకున్నాడు. మణివణ్ణణ్ 1979 లో భారతీరాజా శిబిరంలో చేరాడు.
మణివణ్ణణ్ తమిళంలో 50 చిత్రాలకు దర్శకత్వం వహించినప్పటికీ, బాక్స్ ఆఫీస్ విజయాలుగా సుమారు 34 చిత్రాలను కలిగి ఉన్నప్పటికీ, అతను ప్రజలలో తన నటనా నైపుణ్యానికి గుర్తింపు పొందాడు. అతను వివేకవంతమైన, స్వభావసిద్ధమైన పాత్రలలోనటించి ప్రత్యేకంగా పరిగణించబడ్డాడు. శివాజీ గణేషన్, కమల్ హాసన్, రజనీకాంత్, సత్యరాజ్, కార్తీక్, మోహన్, మాధవన్, విజయ్, అజిత్ కుమార్, సూర్య తదితరులతో పాటు పలువురు తారలతో కలిసి నటించాడు. 400 కి పైగా చిత్రాల్లో నటించాడు. అతను దర్శకత్వం వహించిన అమైధి పాడై సినిమా ద్వారా అతను నటుడిగా ముందుకు కొనసాగాలని భావించాడు. అతను ఖరీదైన ఆఫర్లను పొందడం ప్రారంభించాడు. అతను 1990–2011 నుండి సంవత్సరానికి ముప్పై చిత్రాలలో నటించాడు.
అతను 1980–82 మధ్యకాలంలో తన గురువుల చిత్రాలైన నిజాల్గల్, టిక్ టిక్ టిక్, అలైగల్ ఓవతిళ్ళై, కాదల్ ఓవియం లకు కథ, సంభాషణలు రాశాడు. రాజేష్ ఖన్నా నటించిన రెడ్ రోజ్ , లవర్స్ , కొత్త జీవితాలు వంటి కొన్ని చిత్రాలలో మణివణ్ణణ్ భారతీరాజాకు సహాయం చేసాడు. భారతిరాజా ఆధ్వర్యంలో రెండేళ్ళలో కష్టపడి వేగంగా దర్శకత్వ మెళకువలను నేర్చుకుని 1982 నాటికి అతను స్వంతంగా దర్శకత్వం వహించాడు. మోహన్, ప్రభు నటించిన లాటరీ టికెట్, కార్తీక్ నటించిన అగయ గంగై, అజిత్ కుమార్ నటించిన నేసం వంటి ఇతర చిత్రాల కోసం అతను కథ, సంభాషణలు కూడా రాశాడు. భారతీరాజా దర్శకత్వం వహించిన కోడి పరకుతు చిత్రంలో మణివణ్ణణ్ ప్రతినాయకుని పాత్ర పోషించాడు.
ఎస్. మణివన్నన్ రాజగోపాల్ మణివణ్ణన్ గా గుర్తింపు పొందాడు. అతను భారతీయ సినీ నటుడు, దర్శకుడు, తమిళ ఉద్యమకారుడు. మూడు దశాబ్దాల సినీ జీవితంలో నటుడిగా మారడానికి ముందు అతను 1980 నుండి 82 వరకు దర్శకుడు భారతీరాజాకు కథ, సంభాషణ రచయితగా పనిచేసి, తరువాత విభిన్న ప్రక్రియలతో ప్రయోగాలు చేయడంలో అభివృద్ధి చెందిన విజయవంతమైన దర్శకుడిగా మారాడు. అతని పేరుతో 400 సినిమాలలో మణివణ్ణన్ ఈ రంగంలో అత్యంత అనుభవంతులైన నటులలో ఒకనిగా గుర్తింపు పొందాడు. అతను 50 చిత్రాలకు దర్శకత్వం వహించాడు. మణివణ్ణణ్ ప్రధానంగా చిత్రాలలో సహాయక నటుడు, తరచూ హాస్యనటుడు, విలన్ పాత్రను పోషించాడు.
మణివణ్ణణ్ తమిళ దేశభక్తునిగా మారుమలార్చి ద్రావిడ మున్నేట కజగం రాజకీయ పార్టీలో చేరి 2006 అసెంబ్లీ ఎన్నికల సందర్భంగా వారి కోసం ప్రచారం చేశాడు. తరువాత నామ్ తమిలార్ కచ్చిలో చేరాడు. అతను తమిళ ఈలం మద్దతుదారుగా ఉన్నాడు. మణివణ్ణణ్ ఒకసారి ఇలా అన్నాడు: "నేను తమిళ ఈలంలో జన్మించినట్లయితే, నేను ఖచ్చితంగా తమిళ ఈలం విముక్తి పులులలో ఒక యోధునిగా చేరి ఈలం కోసం నా జీవితాన్ని త్యాగం చేసేవాడిని. నేను తమిళనాడులో జన్మించినందున నాలో ఈలం భావన ఉంది" .
మణివణ్ణన్ కోయంబత్తూరు జిల్లాలోని సులూర్ అనే చిన్న పట్టణానికి చెందినవాడు. అతని తండ్రి బియ్యం వ్యాపారి, వస్త్ర వ్యాపారి ఆర్.ఎస్.మణియం. అర్.ఎస్. మణియం కోయంబత్తూర్, మరగతం లోని రాజకీయ నాయకుడు, ఎన్నికలలో పోటీ చేసి పంచాయతీలో ఒక సీటు గెలుచుకున్నాడు. మణివణ్ణన్ సెంగమలం ను వివాహం చేసుకున్నాడు. వారికి ఒక కుమార్తె, ఒక కుమారుడు రఘు ఉన్నారు. అతని కుమారుడు చిత్రాలలో నటిస్తున్నాడు. రఘువణ్ణణ్ గా గుర్తింపు పొందాడు.
మణివణ్ణణ్ మొదట ద్రావిడ మున్నేట్ర కఝగం కు బలమైన మద్దతుదారుడు. ఎందుకంటే అతని తండ్రి ఆర్ ఎస్ మణియం సులూర్ డిఎంకె పట్టణ కార్యదర్శి. అందువల్ల మణివణ్ణణ్ ద్రావిడ ఉద్యమం భావజాలంపై ఆసక్తిని పెంచుకున్నాడు. అయితే, తరువాత అతను మార్క్సిస్ట్, నక్సలైట్ ఉద్యమంలో కార్యకర్త అయ్యాడు. తన తండ్రితో కూడా రాజకీయ విభేదాలు ఉండేవి.
తన జీవితకాలంలో ద్రావిడ మున్నేట్ర కజగం, మరుమలార్చి ద్రావిడ మున్నేట కజగం సహా వివిధ రాజకీయ పార్టీలకు మద్దతు ఇచ్చాడు. తరువాత అతను నామ్ తమిలార్ కచ్చి తో అనుబంధం పెంచుకుని, శ్రీలంక తమిళ జాతీయవాదం భావజాలానికి చాలాకాలంగా మద్దతు ఇచ్చాడు.
శివరామ కారంత తండ్రి శష కారంత్, తల్లి లక్ష్మి.తల్లిదండ్రులకు కారంత్ ఐదవ సంతానం.శివకారంత్ అన్న రామకృష్ణ కారంత్ ప్రముఖ లాయరు, రాజకీయవేత్త
కన్నడ చిత్రరంగంలో కూడా శివరామ కారంత తన ప్రతిభను చాటుకున్నాడు.కన్నడ చిత్రరంగంలో ఆయన ప్రవేశం ఒక మూకీ సినిమాను చిత్రించడంతో మొదలైనది.హరిజన జీవితం ఆధారంగా డొమింగోఅనే పేరుతో ఒక కన్నడ మూకీ సినిమాని 1930 లో నిర్మించారు/చిత్రికరించారు.ఈ చిత్రంలో అభినయనంతో పాటు దర్శక బాధ్యత కూడా నిర్వర్తించారు.పిమ్మట భూతరాజ్య అనే మూకీసినిమాను ని కూడా నిర్మించారు.కేవలం కావ్యరచన యందే కాకుండగా కారంత్ గారికి పరిసర పరిరక్షణకు కూడా తన జీవితంలో తగిన ప్రాముఖ్యత ఇచ్చాడు.తన కవిత్వంలో పరిసర చిత్రికరణ/ప్రస్థాపన పాఠకులకు స్పష్టంగా తెలుస్తుంది.కైగా అణువిద్యుత్తు స్థావరణ నిర్మాణానికి వ్యతిరేకంగా ఆందోళనకు నాయకత్వం వహించాడు.చిన్నపిల్లలనుంది వయోవృద్ధులవరకు అవసరమైన సాహిత్యాన్ని కన్నడ జనావళికి అందించాడు.
శివరామ కారంత్ గారి సాహిత్య రచన బహుముఖమైనది, విస్తృతమైనది.ఆయన రచనావైశిష్టం ప్రత్యేకంగా ఒక విషయానికి మాత్రమే పరిమితం కాలేదు.ఆయన పద్యకావ్యాలు, నవలలు, చిన్నపిల్లల సాహిత్యం, నాటకంలు, చిన్నకతలు, ప్రవాస కథలు, కళాప్రభంధాళు, ఆత్మకథనం, వైజ్ఞానిక వ్యాసాలు, విశ్వకోశం, నిఘంటువు వ్రాసాడు
సాలిగ్రామ అనే గ్రామంలో శివరామ కారంతర పేరుమీద ఒక స్మారక వస్తుసంగ్రహాలయం ను కట్టినారు.ఈ నిలయంలో కారంతకు చెందిన అనేక వస్తువులను సంగ్రహించి, సందర్శనకై వుంఛారు.ఇందులో యక్షగాన ప్రదర్శనకై ఉపయోగించినవి, పాత కావ్యసంచికలు, ఆయన వేసిన చిత్రాలు తదితరళు, ఆయన ఉపయోగించిన లేఖిని/కలం వంటివి అనేకం ఉన్నాయి.
శివరామ కారంత కన్నడ సాహిత్యవేత్త, కవి, కావ్య రచయిత. కడలతీరద భార్గవ , నడెదాడువ విశ్వకోశ అని కన్నడ దేశంలో పేరెన్నిక గన్న గొప్ప వక్త. భారత జ్ఞానపీఠ పురస్కారం పొందిన సాహిత్యవేత్త.
ఈయనకు జ్ఞానపీఠ, పద్మభూషణమరియు నాడోజ పురస్కారం ప్రధానం చేసి గౌరవించారు.ఎనిమిది విశ్వవిద్యాలయాలనుండి కారంతు గౌరవ డాక్టరేట్ లు పొందాడు. ఇతడు 1955లో మైసూరులో జరిగిన 37వ కన్నడ సాహిత్య సమ్మేళనానికి అధ్యక్షత వహించాడు.
రాష్ట్రంలో అధికంగా పారిశ్రమీకరణ చేయబడిన జిల్లాలో ఠాణే జిల్లా మూడవ స్థానంలో ఉంది. జిల్లాలో బృహాత్తర, మధ్యతరహా పరిశ్రమలు 1548, 18,480 చిన్నతరహా పరిశ్రమలు ఉన్నాయి. ఈ పరిశ్రమల నుండి ప్రధానంగా డ్రగ్స్, టెక్స్టైల్స్, సంసంజనాలు, ప్లాస్టిక్స్, రబ్బర్, స్టీల్, ఫార్మాస్యూటికల్స్, ఇంజనీరింగ్, ఎరువులు, ఎలక్ట్రానిక్స్, కెమికల్స్, ఐరన్ & స్టీల్ ఉత్పత్తి చేయబడుతున్నాయి. ఠాణే - బేలాపూర్ - కల్యాణ్ జిల్లాలో అధునాతన ఆధునిక పరిశ్రమలు ఉన్నాయి. ఇవి అమ్బర్నాద్, భివాండీ, బద్లపుర్, తారాపూర్, పల్ఘర్, వాసి, ముర్బద్‌లలో ఉన్నాయి. జిల్లాలో దాదాపు 4,000 పరిశ్రమలు జిల్లాను పారిశ్రామిక కేంద్రంగా మారుస్తున్నాయి. ఇక్కడ ప్రధానంగా మెషనరీ, మెషిన్ టూల్స్, ఎలెక్ట్రిక్ మెషినరీ టూల్స్ కాక మిగిలిన ఇనుము, స్టీలు పరిశ్రమ, లోహపు ఉత్పత్తులు తయారుచేయబడుతున్నాయి. పారిశ్రామిక సమూహంలో ప్రధాన రవాణ, బాయిలర్లు, రిఫ్రిజిరేటర్లు, యంత్ర పరికరాలు, కంప్యూటింగ్, అకౌంటింగ్ యంత్రాలు, ఆహారం, వస్త్ర పరిశ్రమలు పారిశ్రామిక యంత్రాలు, రసాయనాలు, కాగితం, సిమెంట్ పరిశ్రమలకు యంత్రాలు తయారు చేయబడుతున్నాయి.
జిల్లాలో 6 మునిసిపల్ కార్పొరేషన్లు ఉన్నాయి : , - దోంబివలి, ఉల్హస్నగర్, భివాండీ-నిజాంపూర్ , మిరా-భయాండర్ కలిసి నవీ ముంబై., 2 ముంసిపల్ కౌంసిల్స్ ఉన్నాయి. .
అమ్బర్నాద్ , ఊళస్నగర్, కళ్యాణ్ ఈస్ట్, దొంబివలి, కళ్యాణ్ గ్రామీణ, ముంబ్ర-కల్వ నియోజకవర్గాల భాగం కళ్యాణ్
జిల్లాలో బేసిక్ ఇండస్ట్రియల్ రసాయనాలలో ఎరువులు, కూరగాయల, జంతు నూనెలు, కొవ్వులు, పెయింట్స్, చెక్క వస్తువులపై వేసే రంగులు, క్షీరవర్దినులు ఇతర రసాయనిక ఉత్పత్తులు ఉన్నాయి. ఈ పరిశ్రమలు ప్రధానంగా ట్రాన్స్-థానే క్రీక్, రోడ్ పారిశ్రామిక ప్రాంతంలో కేంద్రీకరించి ఉన్నాయి.
ఫైజర్, లుబ్రిజొల్ భారతదేశం లిమిటెడ్, పాలియోలేఫిన్స్ ఇండస్ట్రీస్ లిమిటెడ్, నొఇసిల్, భి.ఏ.ఎశ్.ఎ లిమిటెడ్ హెర్దిల్లీ కెమికల్స్ లిమిటెడ్, స్టార్ కెమికల్స్, ఇండొఫిల్ ఇండస్ట్రీస్ లిమిటెడ్, ఫీనిక్స్ కెమికల్ వర్క్స్ వంటి బృహాత్తర, మధ్యతరహా పరిశ్రమలు రసాయన తయారీ, రసాయనిక ఉత్పత్తులు తయారు చేయబడుతున్నాయి.
వాగిల్ ఇండస్ట్రియల్ ఎస్టేట్, పోఖ్రాన్ రోడ్ అమ్బర్నాద్, డోమ్బివిలిలో కూడా రసాయనిక పరిశ్రమలు ఉన్నాయి.
దహను తాలూకా పడ్లతోటలకు ప్రసిద్ధి. ఘోల్వద్ వద్ద సపోటాలు పెద్ద ఎత్తున పండొంచబడుతున్నాయి. పాల్గర్, తలసారి తాలూకాలలో కూడా సపోటా పండ్లతోటలు కనిపిస్తుంటాయి.
ఈ ప్రాంతంలో పండించబడుతున్న సపోటాలు దేశంలోని ఇతర ప్రాంతానికి ఎగుమతి చేయబడుతూ ఉంటారు. జిల్లాలో అదనంగా జామ, మామిడి, బొప్పాయి, ద్రాక్ష, కొబ్బరి తోటలు ఉన్నాయి. వాసై, పాల్గర్ తాలూకాలలో పలు రకాల అరటిపండ్లు పంటకు ప్రసిద్ధి. జిల్లాలో సీజన్ అనుసరించి బోర్, అడవి బేరీ, లిచీ పండ్లకు ముంబయి మార్కెట్లో గిరాకీ అధికంగా ఉంది. జిల్లాలో కూరగాయలు కూడా అధికంగా పండించబడుతున్నాయి. కూరగాయలలో వంకాయలు పెద్ద ఎత్తున పండించబడుతున్నాయి. దహను తాలూకాలో గులాబీ తోటలు కూడా ఉన్నాయి.
స్వతంత్రం వచ్చిన తరువాత 1949లో జవ్హర్ రాజాస్థానం ప్రత్యేక తాలూకాగా మార్చి ఠాణే జిల్లాలో విలీనం చేయబడింది. 1956లో గ్రేటర్ బంబే సరిహద్దులను విస్తరించిన సమయంలో బొరివలి తాలూకాలోని 8 పట్టణాలు 27 గ్రామాలు ఠాణా తాలూకాలోని ఒక పట్టణం, ఒక గ్రామం బంబేసబర్బన్ జిల్లాకు బదిలీ చేయబడ్డాయి. 1960లో బాంబే రాష్ట్రం పునర్విభజన చేసిన సమయంలో 47 గ్రామాలు, అంబర్గావ్ తాలూకాలోని 3 పట్టణాలు గుజరాత్ లోని సూరత్ జిల్లాకు బదిలీ చేయబడ్డాయి. మిగిలిన 27 గ్రామాలను ముందుగా దహనులో చేర్చబడ్డాయి. తరువాత 1961లో ప్రత్యేక మహాలుగా మార్చబడింది. 1969లో కల్యాణ్ జిల్లా తాలూకా రెండు తాలూకాలుగా విభజించబడ్డాయి.